AQShning Shimoliy Karolina shtatidagi Grinsboro shahrida joylashgan Agrar va texnika universitetida 2 oktabrda sodir etilgan otishmada 2 nafar talaba halok bo‘ldi. Bu haqda universitetning feysbukdagi sahifasida chop etilgan xabarda aytilmoqda. Politsiyachilar otishma haqidagi chaqiruvdan keyin voqea joyiga yetib kelganlar. Ular bir yigit va qizni og‘ir jarohatlar bilan aniqlashgan. Yoshlar shifoxonaga yetkazilgan, biroq shifokorlar ularning hayotlarini saqlab qolisha olmagan. Voqea sabablari hozircha ma’lum qilinmagan. Shuningdek, politsiya ushbu qotillik yuzasidan kimnidir qidirayotgani haqida ham hech qanday ma’lumot yo‘q.